Марко Ганчев
Опит с фенерче

chitanka.info

Тюх, преди в ръцете да ти дам

туй фенерче с мощност десет вата,

сигурно е трябвало да знам,

че беля си вземам на главата.

Грабна го и мрака не дочака,

ами цял ден под леглото в мрак

пробваш го да видиш в мрака

нощем то ще свети ли и как?

Мислех, нося в къщи светлина,

пък макар и само десет вата.

А пък в тъмното те вкарах, на!

Пък макар и само под кревата…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.